《送张德翁推官赴阙歌》
宋代·李新

君不见长安城中长乐坡，坡前冠盖肩相摩。
十人八九送别者，我今亦吟送别歌。
任烦应剧青山里，下望州廛如井底。
白云满眼心无尘，明月到窗诗就纸。
山花映面春日迟，紫骝嘶去闻行期。
年来声韵非相知，几属喧啾轻薄儿。
我歌止此不复员作，更欲作歌当寄谁。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。